นายกรัฐมนตรี กำชับกรมชลประทานวางแผนบริหารจัดการน้ำชี-มูล-น้ำโขง ลดผลกระทบน้ำท่วมในอนาคต
นายทวีศักดิ์ ธนเดโชพล รองอธิบดีกรมชลประทาน เปิดเผยว่า สถานการณ์น้ำลุ่มน้ำชีและแม่น้ำมูลมีแนวโน้มลดลง โดยแม่น้ำชีที่สถานีวัดน้ำ E.98 บ้านเขื่องในอำเภอเขื่องใน จังหวัดอุบลราชธานี ต่ำกว่าตลิ่ง 0.42 ม. มีแนวโน้มทรงตัว ในส่วนของแม่น้ำมูลที่สถานีวัดน้ำ M.7 บริเวณสะพานเสรีประชาธิปไตย อำเภอเมืองอุบลราชธานี ต่ำกว่าตลิ่ง 0.37 ม. มีแนวโน้มลดลง แต่ยังมีพื้นที่ลุ่มต่ำริมตลิ่งบางแห่งที่ยังคงมีน้ำท่วมขัง ในเขตอำเภอเมืองและอำเภอวารินชำราบ ทั้งสิ้น 382.80 ไร่นายกรัฐมนตรี กำชับกรมชลประทานวางแผนบริหารจัดการน้ำชี-มูล-น้ำโขง ลดผลกระทบน้ำท่วมในอนาคต ซึ่งกรมชลประทาน วางแผนจัดจราจรน้ำแม่น้ำชี-มูล โดยการเร่งระบายน้ำในแม่น้ำมูลลงสู่แม่น้ำโขงให้เร็วขึ้น ด้วยการติดตั้งเครื่องผลักดันน้ำบริเวณสะพานพิบูลมังสาหาร อำเภอพิบูลมังสาหาร จำนวน 100 เครื่อง และเรือสูบน้ำ 1 ลำ บริเวณท้ายแก่งสะพือ ช่วยเพิ่มอัตราการไหลได้ประมาณวันละ 10 ล้าน ลบ.ม. ส่งผลให้ระดับน้ำในแม่น้ำมูลลดลงต่ำกว่าตลิ่ง 24 เซนติเมตร พร้อมติดตั้งเครื่องสูบน้ำ รวมทั้งได้สนับสนุนการวางแนวกระสอบทราย จำนวน 6,300 ลูก เพื่อบรรเทาความเดือดร้อนให้แก่ประชาชนและเน้นย้ำให้เจ้าหน้าที่ติดตามสถานการณ์น้ำในพื้นที่อย่างใกล้ชิด บริหารจัดการน้ำให้สอดคล้องกับสถานการณ์ รวมไปถึงการวางแผนเก็บกักน้ำไว้ในแหล่งน้ำต่างๆ สำรองไว้ใช้ในฤดูแล้งที่จะถึงนี้ ตามนโยบายของ อธิบดีกรมชลประทาน ที่ได้วางแนวทางให้ต้นน้ำเก็บ กลางน้ำชะลอ ปลายน้ำระบาย ตามแนวทางศาสตร์พระราชาในการแก้ไขปัญหาเรื่องน้ำให้กับประชาชนในทุกพื้นที่